Document ID: 32003R1402

Ir-Regolament tal-Kummissjoni (KE) Nru 1402/2003
ta’ l-1 ta’ Awissu 2003
li tistabbilixxi l-skeda tat-tabelli u d-definizzjonijiet li jirrelataw ma’ l-istħarriġ bażiku statistiku tal-meded ta’ l-art mogħtija għad-dwieli
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 357/79 tal-5 ta’ Frar 1979 dwar l-istħarriġ bażiku statistiku tal-meded ta’ l-art mogħtija għad-dwieli [1], kif l-aħħar emendat bir-Regolament (KE) Nru 2329/98 [2], u partikolarment l-Artikolu 4(2) tiegħu,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq fl-inbid [3], kif l-aħħar emendat bir-Regolament (KE) Nru 2585/2001 [4], u partikolarment l-Artikolu 73 tiegħu,
Billi:
(1) Ir-Regolament tal-Kummissjoni (KEE) Nru 991/79 tas-17 ta’ Mejju 1979 li jistabbilixxi skeda ta’ tabelli u jippreskrivi d-definizzjonijiet li jirrigwardaw l-istħarriġ bażiku statistiku tal-meded ta’ art mogħtija għad-dwieli u li jħassar ir-Regolamenti Nru 143 u Nru 26/64/KEE [5] ġie sostanzjalment emendat [6]. Fl-interessi taċ-ċarezza u r-razzjonalità l-imsemmi Regolament għandu jiġi kodifikat;
(2) Skond ir-Regolament (KEE) Nru 357/79, l-Istati Membri għandhom jagħtu r-riżultati bażici ta’ l-istħarrig bażiku fil-forma ta’ skeda ta’ tabelli li għandhom jiġu adottati skond il-proċedura stabbilita fl-Artikolu 8 ta’ l-imsemmi Regolament.
(3) Sabiex tiġi assigurata l-komparabilità tad-data murija f’dawn it-tabelli, huwa meħtieġ illi jiġu preskritti ċertu definizzjonijiet illi għandhom x’ jaqsmu ma’ l-istħarrig bażiku.
(4) Il-miżuri prevvisti f’dan ir-Regolament, huma skond l-opinjoni tal-Kumitat Permanenti għall-Istatistika ta’ l-Agrikoltura u l-Kumitat ta’ Ġestjoni għall-Inbid,
ADOTTAT DAN IR-REGOLAMENT:
Artikolu 1
Il-formola ta’ l-iskeda tat-tabelli għall-istħarriġ bażiku tal-medded ta’ art mogħtija għad-dwieli għandha tiġi mqassma skond l-Anness 1.
Artikolu 2
1. Id-definizzjonijiet li jirrelataw ma’ l-istħarriġ bażiku huma stabbiliti fl-Anness II.
2. Peress lli l-istħarriġ bażiku statistiku ikopri s-sitwazzjoni fl-aħħar tas-sena tal-koltivazzjoni ta’ l-għenba ta’ l-inbid, l-istħarriġ bażiku ta’ l-istatistika jkopri s-sitwazzjoni fl-aħħar tas-sena tat-tkabbir ta’ l-għenba ta’ l-inbid, il-meded ta’ art mogħtija għad-dwieli li jkunu ġew miżrugħa, jew li jkunu ġew miżrugħa għal darb’ oħra jew maqtugħin biex jerġgħu jinżergħu matul is-sena tal-koltivazzjoni ta’ l-għenba ta’ l-inbid għas-sena ta’ qabel l-istħarriġ għandu jkun meqjus illi għandu sena.
Artikolu 3
Ir-Regolament (KEE) Nru 991/79 qiegħed hawnhekk jiġi mħassar.
Ir-referenzi kollha li jsiru għar-Regolament li qiegħed hawnhekk jiġi mħassar, għandhom jinftehmu bħala referenzi għal dan ir-Regolament u għandhom jinqraw skond it-tabella tal-korrelazzjoni li qegħda fl-Anness IV.
Artikolu 4
Dan ir-Regolament għandu jidħol fis-seħħ fl-20 jum minn wara il-publikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Awissu 2003.

Labels: 19
6